Zuma veroordeel xenofobie in Vryheidsdagtoespraak | Maroela Media
President Jacob Zuma lewer 'n toespraak op Vryheidsdag (27 April 2015) by die Uniegebou in Pretoria Foto: Siyabulela Duda, departement van kommunikasie
Zuma het dit benadruk dat Suid-Afrika nou 'n beter plek is om in te woon as voor April 1994. "Miljoene mense het nou toegang tot water, gesondheidsorg, opvoeding, behuising en talle ander basiese behoeftes wat hulle nie voor 1994 gehad het nie," het hy gesê. "Jaarliks is daar werk vir al hoe meer mense."
Hy het gesê die regering het programme wat fokus op gesondheidsorg en om die gehalte van onderwys te verbeter.
"Ons implementeer ook programme wat ontwerp is om ekonomiese vryheid te bereik, omdat politieke vryheid alleen, nie voldoende is nie."
Zuma het gesê met die groot nywerheids- en infrastruktuurprogramme sluit die regering doelbewus swartmense, vroue, die jeug en mense met gestremdhede in om seker te maak dat hulle ook deelneem aan die ekonomie.
"In hierdie derde dekade van ons vryheid, herbevestig ons weer ons toeweiding om 'n verenigde, nie-rassige, nie-seksistiese, demokratiese en vooruitstrewende Suid-Afrika te bou. Die Nasionale Ontwikellingsplan, wat die land se sosio-ekonomiese ontwikkelingsbloudruk is, word deur die regering ingestel as 'n riglyn tot die samelewing wat ons teen 2030 wil wees."
Volgens Zuma het die Nasionale Beplanningskommissie, wat die NOP saamgestel het, die volgende uitdagings in die land geïdentifiseer:
* te min mense werk;
* die gehalte van skoolonderrig vir swartmense is swak;
* infrastruktuur is swak geleë, onvoldoende en word nie in stand gehou nie;
* die openbare gesondheidstelsel kan nie aan die behoefte van die mense voldoen nie en is nie volhoubaar nie;
* staatsdienste is ongelyk en van 'n swak gehalte;
* misdaad- en korrupsievlakke is hoog
* Suid-Afrika is steeds 'n verdeelde samelewing.
Hy het gesê die NOP is gevolglik opgestel om hierdie uitdagings aan te spreek.
"Ons streef na 'n toekoms waar elke burger in die land in 'n gemeenskap woon met behoorlike infrastruktuur, of dit nou 'n pad, skool, kliniek, ontspanningsfasililteit, gemeenskapsaal, elektrisiteit, water of sanitasie is. Ons bou gemeenskappe wat doeltreffende en reaktiewe polisiestasies en gemeenskapspolisiëringsforums het en waar die mense en die polisie saam werk om misdaad te bestry."
Zuma het gesê die NOP sal in die strewe na ekonomiese vryheid ons in staat stel om die werkloosheidkoers met 6% te laat daal wat 'n bykomende 11 miljoen poste sal skep. "Die laaste sensus van 2011 het bevestig dat Suid-Afrika 'n nasie van jongmense is. Net meer as 'n derde van die bevolking is jonger as 15. Ons moet en kan dus ons ekonomie ontvanklik maak om jongmense in diens te neem en die jeug in staat te stel om hul eie werk te skep deur entrepreneurskap."
Hy het gesê die regering wil die gevoel van hopeloosheid en frustrasie onder jongmense, veral in informele nedersettings en op die platteland, beëindig. "Hierdie frustrasie lei daartoe dat die jeug deur misdadigers misbruik word of dat hulle alkohol of dwelms begin misbruik."
Zuma het ook verwys na die xenofobiese geweld wat die land die afgelope paar weke geteister het. "Sewe mense is tydens gruwelike voorvalle dood wat gemik was op uitlanders in Durban en Johannesburg," het hy gesê. "Dit sluit die drie Suid-Afrikaners, Ayanda Dlamini (22), Thabo Mzobe (14) en Msawenkosi Dlamini (29), in."
Onder die uitlanders wat oorlede is, is Manuel Jossias van Mosambiek (die media het hom as Emmanuel Sithole uitgeken). Hy is dood tydens 'n rooftog in Alexandra. Hy het glo 'n skuilnaam gebruik om te verhoed dat die owerhede hom sal uitken, aangesien hy 'n onwettige immigrant was.
"Ons veroordeel hierdie aanvalle ten sterkste," het Zuma gesê. "Dit kan nie geduld word in 'n demokrasie waar mense vry is om hul ontevredenheid oor enige kwessie uit te spreek nie. Ons doen 'n beroep op gemeenskappe om die misdadigers te isoleer wat sulke afgryslike misdade pleeg. Hulle moet by die polisie aangemeld word."
Zuma het gesê die duisende Suid-Afrikaners wat hulself teen xenofobie uitgespreek het, word geloof. "Die betogings is 'n teken dat ons vredeliewend is en dat ons glo aan menswaardigheid, menseregte en Ubuntu en dat Suid-Afrikaners xenofobie, rassisme en alle verwante onverdraagsaamhede teenstaan."
Hy het gesê daar moet 'n konstruktiewe oplossing wees vir die uitdaging van migrasie en hy het 'n komitee van 14 ministers saamgestel om oplossings te vind om die onderliggende oorsake te hanteer.
Zuma het gesê hy neem kennis van klagtes wat deur Suid-Afrikaners aangemeld word. Dit sluit kwessies in soos byvoorbeeld die aantal onwettige immigrante wat toeneem, en dat hulle aangestel word in poste wanneer werkgewers werkers verkies wat bereid is om vir laer lone te werk. "Daar is ook klagtes dat uitlanders voordeel trek uit gratis staatsdienste en dat hulle onwettig ondernemings bedryf. Daar is ook 'n beskuldiging dat onwettige immigrante misdade in die land pleeg. Ons benadruk dit egter dat nie een van hierdie klagtes 'n aanval op uitlanders of die plundery van hul winkels regverdig nie."
Hy het gesê dit is belangrik om daarop klem te lê dat nie alle uitlanders onwettig in die land is nie. "Talle bly wettig hier en dra by tot die sosio-ekonomiese ontwikkeling van die land. Dit is ook nie só dat alle uitlanders by kriminele aktiwiteit betrokke is nie."
Hy het gesê die regering het reeds maatreëls aangekondig om veiligheid by grensposte op te skerp, insluitend om die weermag in sewe provinsies te ontplooi wat grensposte sal patrolleer. "Lede van die SANW sal ook as immigrasie-beamptes ontplooi word om die kapasiteit van die departement van binnelandse sake by grensposte te verbeter."
Zuma het gesê daar is 'n geneigdheid in die samelewing om geweld te gebruik. "Ons moet meer doen om heling en verdraagsaamheid te bevorder. Ons moet ook steeds rassisme in ons land beveg."
Hy het ook sy medelye betoon met die honderde Afrikane wat in die Middellandse See omgekom het wat na Europa wou migreer.
Hy het ook sy meegevoel betuig met die mense van Nepal na 'n aardbewing wat reeds meer as 2 000 lewens geëis het.
Wat n klomp blatante KOMMUNISTIESE leuens! SA " n beter plek…" please… Na alles tot op die grond afgebreek is… Do me a favour…!!!
Vat dit van wie dit kom…! Leuens, leuens en nogmaals leuens…!!!
N " geneigdheid om geweld te gebruik" hugh… "Bring me my machine gun, they are gonna run"…" kill the boer"… Nou WIE SING DIT AANHOUDEND EN WIE PLEEG BLANKE VOLKSMOORD EN WAAROM IS DIT( BLANKE Volksmoord ) NIE GENOEM NIE??????
" rassisme beveg" met AA; BEE; kill the Boer; bring me my machine gun, they are going to run, the cabinet is going to…; the honeymoon is over for whites is SA; grondhervorming;landgryppe; NOP nog n kodewoord vir BLANKE uitwissing; en die belangrikste verswygings is die BLANKE Volksmoord wat al 21 jaar aangaan en wat nou in intensiteit toegeneem het sedert Zuma se EIE storie oor JAN VAN RIEBEECK wat natuurlik RASSISTIES was!!!! Maar moenie daarna versus nie want dis nie pollities korrek nie. Kry n ander issue, least oor ander dinge….vir hoe lank nog gaan die OLIFANT geignoreer word???
Nou wat nou van die belasting betalers in die land? Ek praat van die 90% belasting betalers In die land wat blank is en wat nie vir die ANC stem nie en wie nooit in aanmerking geneem word op enige gebied nie. Ook nie hul Volksmoord word ooit genoem nie.